กกต.ส่งศาลรัฐธรรมนูญวินิจฉัยคุณสมบัติ “ธนาธร” ปมถือหุ้น “วี-ลัค มีเดีย”
กกต.ส่งศาลรัฐธรรมนูญวินิจฉัยคุณสมบัติ “ธนาธร” ปมถือหุ้น “วี-ลัค มีเดีย”
กกต.ส่งศาลรัฐธรรมนูญวินิจฉัยคุณสมบัติ “ธนาธร” ปมถือหุ้น “วี-ลัค มีเดีย”
16 พ.ค. 2562

สืบเนื่องจากกรณีที่ คณะกรรมการการเลือกตั้ง (กกต.) แจ้งข้อกล่าวหา​ นายธนาธร จึงรุ่งเรืองกิจ หัวหน้าพรรคอนาคตใหม่ เพื่อขอให้พิจารณาวินิจฉัยสมาชิกภาพของสมาชิกสภาผู้แทนราษฎรสิ้นสุดลง เนื่องจากถือครองหุ้นสื่อ บริษัท วี-ลัค มีเดีย จำกัด ​ซึ่งประกอบกิจการหนังสือพิมพ์หรือสื่อมวลชน จำนวน 675,000 หุ้น เลขหมายใบหุ้นตั้งแต่ 1,350,001 ถึง 2,025,000
ล่าสุด ในวันนี้ (16 พ.ค.62)  กกต. ส่งศาลรัฐธรรมนูญ วินิจฉัยคุณสมบัติ ธนาธร จึงรุ่งเรืองกิจ หัวหน้าพรรคอนาคตใหม่ และ ส.ส. บัญชีรายชื่อพรรค ตามรัฐธรรมนูญแห่งราชอาณาจักรไทย พุทธศักราช 2560 มาตรา 82 วรรคสี่ กรณีความปรากฏหรือมีเหตุอันควรสงสัยต่อคณะกรรมการการเลือกตั้งว่า นายธนาธร จึงรุ่งเรืองกิจ สมาชิกสภาผู้แทนราษฎรแบบบัญชีรายชื่อ เป็นผู้ถือหุ้นในกิจการหนังสือพิมพ์หรือสื่อมวลชนใด อันเป็นลักษณะต้องห้ามมิให้ใช้สิทธิสมัครรับเลือกตั้งเป็นสมาชิกสภาผู้แทนราษฎรซึ่งเป็นเหตุให้สมาชิกสภาพของสมาชิกสภาผู้แทนราษฎร สิ้นสุดลงตามรัฐธรรมนูญแห่งราชอาณาจักรไทย พุทธศักราช 2560 มาตรา 101 (6) ประกอบมาตรา 98 (3)